આમ છતાં આપણો જે ઉછેર થયો છે તેમાં કેટલીક ખામી છે, જેમાં પુરૂષને તો ડર લાગવો જ જોઈ નહીં, અને સ્ત્રી તો ડરપોક જ હોય તેવુ આપણને બીટવીનધ લાઈન્સ સમજાવી દેવામાં આવ્યુ છે, જેના કારણે કોઈ છોકરો અંધારામાં જતા ડરે ત્યારે તેને પરિવારના સભ્યોવાળા ઠપકો આપતા કહે છે છોકરી જેવો છે, છોકરો થઈ ડરે છે, આમ જાણે અજાણે આપણને પુરૂષને તો ડર લાગે જ નહીં તેવુ ઠસાવી દેવામાં આવ્યુ છે, તેના કરતા ઉલ્ટુ કોઈ છોકરી હિમંતવાન હોય અને લડી લેવાના મુડમાં જ રહેતી હોય ત્યારે આપણે તે છોકરી ભાયડા જેવી છે તેવુ કહીએ છીએ, આમ સ્ત્રીએ સુંદર, અને ગુણવાન હોવાની સાથે ડરપોક પણ હોવુ જોઈએ તેવુ આપણે માનીએ છીએ.